যূথিকা : সে তবলা বাজায়, সেও খুব সুন্দর গায়। সেও সুর করে। আবার সুধীরা – সে হয়তো সুর করবার চান্স পায়নি, কিন্তু গায়িকা অপূর্ব। তাঁর গানটা শুনি প্রথম আমি দেশেতে – সেনহাটিতে ওঁর গান শুনেছিলাম। আর সেই থেকে আমার মনের মধ্যে ওঁর একটা আদর্শ তৈরি হয়েছিল যে, আমি ওঁর মতো করে গাইবো – অতো পরিষ্কার – অতো নিট অ্যান্ড ক্লিন – কাজগুলো অতো সুন্দর হবে, টানগুলো অতো কারেক্ট টান হবে। এসব আমি খুব মনে রাখতাম যে, আমি যদি কখনো গান করি বাইরে, তাহলে আমি ঠিক ওঁর মতো করে গাইবো। এটা আমার মনে একেবারে গেঁথে গিয়েছিল। সেইটা – আমি যেটা মনে করতাম যে আমি এইরকম গাইবো – এই গানটা আমি শিখবো – ওই গানটা ও ভালো গাইছে – ওই গানটা আমি তুলবো – আমার সে আশা পূর্ণ হয়ে গেছে।